|  |  |  |  |  |  |
| --- | --- | --- | --- | --- | --- |
| ПРЕДМЕТ: **Француски језик за 5. разред основне школе** | | | | | |
| УЏБЕНИК: **Nouveau Pixel 1** | | | | ИЗДАВАЧ: **Дата Статус** | |
| НАСТАВНИК**:** | | | | | |
| ЧАС БРОЈ**: 10** | | | ОДЕЉЕЊЕ**: V** | | ДАТУМ**:** |
| Наставна тема: | | **AU COLLÈGE** | | | |
| Наставна јединица: | | **Civilisation: le collège en France** | | | |
| Тип часа: | | Обрада | | | |
| Циљ часа: | | Упознавање са цивилизацијским тековинама Француске – школа и школски систем рада; празници и одмори; месеци у години | | | |
| Образовни и васпитни задаци: | | **Образовни:**   * обнављање родова придева, изражавање основних података о себи на француском. Упознавање француског система школства и месеци у години   **Васпитни:**   * развијање свести код ученика о важности образовања,   **Функционални:**   * оспособљавање ученика да изразе основне податке о себи као ученицима , да користе научене речи и изразе да опишу своју школу или окружењу, да кажу у ком су месецу рођени | | | |
| Облик рада: | | Фронтални, индивидуални, групни, рад у паровима | | | |
| Наставне методе: | | Аудио-визуелна, текстуална, демонстративна, метод писања, метода практичне активности | | | |
| Наставна средства: | | Уџбеник, радна свеска, картице, слике, часописи, цд плејер, табла, маркер/креда | | | |
| Корелација са другим предметима: | | Енглески језик, српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | | |
| **Уводни део:**  (6 минута) | | На почетку часа мали осврт на оно што се радило на претходном часу,корекција домаћег задатка из радне свеске.  Пошто ће се ова наставна јединица односити на школовање у Француској, наставник жели са ученицима да направи неко поређење, па ће ученици у овом делу часа научити како функционише школовање у Србији, са колико година ученици крећу у школу, колико млађих, а колико старијих разреда има. Како се то даље школовање наставља, средња школа, факултет а како је све то организовано у Француској. | | | |
| **Главни део:**  (33 минута) | Наставник замоли ученике да отворе уџбенике на страни број 16. Ученици посматрају табелу у којој је приказано како функционише школство у Француској. У табели су дате године, циклус, разред, и установа коју похађају ученици. Ученици 5.разреда би требало да пронађу који разред би они у Француској похађали.  Ученици слушају аудио снимак са 16.стране,на који их наставник претходно усмери, снимак под бројем 2. Рајан, Морган и Борис су ученици који се представљају.  Ученици треба пажљиво да слушају, да бележе колико свако од њих има година, у који разред и школу иду... уколико је потребно наставник снимак пусти више пута. Ученици ће затим усмено изражавати своје одговоре. Сваки ученик ће рећи колико има година, који је разред и у коју школу иде. Њихов одговор би требало овако да гласи:  *J’ai onze ans. Je vais au cinquième.*  *Je vais à l’école primaire.*  Ученицима остаје пажња се на истој страни на којој се у доњем десном углу налази се календар.  Наставник прочита имена месеци у години, па затим месец по месец, ученици треба да понављају за њим. Након тога наставник исписује имена месци на табли, поред сваког месеца ће обавезно нацртати појам који је карактеристичан за тај месец, на пример поред јануара наставник може да нацрта санке, мај трешње, јул море и сунцобран... на тај начин ће ученицима бите занимљивије да науче исписано, а и ученици увек показују интересовање за цртање.  У вези са месецима у години, наставник поставља питања ученицима и учи их да знају да кажу у ком су месецу рођени:   * *Tu es né quand?* * *Je suis né(e) en juillet, en mars, en avril, en novembre….*   Када је реч о календару, наставник упознаје ученике и са неким државним или верским празницима који су типични за неки одређени месец. То се у уџбенику види на страни 16, под одељком: ,,**Vive les vacances**“:   * *Octobre/ les vacances de la Toussaint* * *Décembre/ les vacances de Noël* * *Avril/ les vacances de Pâques* * *Juillet, août/ les vacances d`été….* | | | | |
| **Завршни део:**  (6 минута) | Наставник ће са ученицима повести дискусију о распустима у Србији и у Француској, да ли уочавају разлику. Ученици би у свесци требало да испишу ког месеца је који распуст, а затим и усмено да се изразе. За домаћи задатак ученици треба да направе календар најважнијих празника у Србији на француском језику. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | | |
| Проблеми који су настали и како су решени: | | | | | |
| Следећи пут ћу променити/другачије урадити: | | | | | |
| Општа запажања: | | | | | |