|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 5. разред основне школе** | | | | |
| УЏБЕНИК: **Nouveau Pixel 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 15** | | ОДЕЉЕЊЕ**: V** | | ДАТУМ**:** |
| Наставна тема: | **UNITÉ 2**  **JOYEUX ANNIVERSAIRE** | | | |
| Наставна јединица: | Je t`invite; le présent du verbe ***aller*** | | | |
| Тип часа: | Обрада | | | |
| Циљ часа: | Вођење просте телефонске комуникације, употреба глагола aller у презенту | | | |
| Образовни и васпитни задаци: | **Образовни:**   * усвајање презента глагола *aller*   **Васпитни:**   * учтивост при одбијању или прихватању позива за рођендан   **Функционални:**   * оспособљавање ученика да прихвати или одбију позив за прославу уз неко образложење | | | |
| Облик рада: | Фронтални, индивидуални, групни, рад у паровима | | | |
| Наставне методе: | Аудио-визуелна, текстуална, демонстративна, метод писања, метода практичне активности | | | |
| Наставна средства: | Уџбеник, радна свеска, картице, слике, часописи, цд плејер, табла, маркер/креда | | | |
| Корелација са другим предметима: | Енглески језик, српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (5 минута) | **Радна свеска, страна 19**  Наставник позове ученике да отворе радне свеске на страни број 19. Ученици треба да ураде задатке, 5., 8., 9. У 5. задатку ученици треба да преброје свећице које се налазе на илустрацијама, тај број треба да помноже са 10, добијени број треба да упишу на линији испод илустрације.  У 8. задатку наставник пусти аудио снимак, ученици пажљиво слушају бројеве телефона, у исто време их уписују на празна поља. У 9. задатку ученици на празна поља треба да упишу ***quel, quelle, quels, quelles.*** | | | |
| **Главни део:**  (34 минута) | Наставник захтева од ученика да отворе уџбенике на страни 24. Наставник прочита позивницу за рођендан. Ученици треба да одговоре на питања у вези са подацима који се налазе на позивници.  Подсећање шта треба рећи када желимо да идемо на рођенданску прославу, а шта треба рећи када не желимо да идемо.  Читамо понуђене одговоре, било путем мејла, поруком преко телефона и одговарамо на питања ко иде на прославу, а ко не.    Затим ученици замисле да их је неко од другова из одељења позвао на рођендан, и треба да одговоре у свескама да ли ће ићи или не. Сваки од ученика ће прочитати свој одговор. Очекивано је да неко од ученика постави питање за глагол који тако често користимо у реченицама када желимо да изразимо да ли идемо на прославу или не.  Ученици ће у свим својим одговорима и у свим реченицама подвући презент глагола ***aller. Je vais à la fête chez Valentin. Je vais au cinéma avec Mamie.*** Наставник бјашњава да је реч о презенту глагола ићи. Презент глагола ***aller*** наставник исписује на табли:  ***Je vais Nous allons***  ***Tu vas Vous allez***  ***Il/ Elle va Ils/ Elles vont***  Наставник прочита још једном презент овог глагола, а затим ће ученици хорски, а након тога и свако појединачно поновити глагол.  Наставник замоли ученике да отворе радне свеске на страници број 22. Празна поља у вежби број 5 треба попунити презентом глагола ***aller.*** Ученици раде вежбе број 1 и 4. | | | |
| **Завршни део:**  (6 минута) | **Cahier d`activité**  Радна свеска, задатак број 1 и 2    Наставник замоли ученике да у радним свескама на страници 21. напишу и украсе позивницу за свој рођендан.  Наставник ће заједно са ученицима одабрати најлепшу позивницу, која ће садржати све потребне информације и бити коректно написана. Ученик се увек награди као пример осталим ученицима.  За домаћи задатак ученици ће имати да преслушају песмицу са 25.стране у уџбенику и песмицу ће научити напамет. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |