|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 5. разред основне школе** | | | | |
| УЏБЕНИК: **Nouveau Pixel 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 22** | | ОДЕЉЕЊЕ**: V** | | ДАТУМ**:** |
| Наставна тема: | **UNITÉ 2**  **JOYEUX ANNIVERSAIRE** | | | |
| Наставна јединица: | **Les exercices de l`écrit** | | | |
| Тип часа: | Утврђивање | | | |
| Циљ часа: | Ученик ће бити у стању да опише омиљену особу, да се писмено и усмено коректно изражава, да користи неправилне глаголе у презенту. | | | |
| Образовни и васпитни задаци: | **Образовни:**   * оспособљавање ученика да помоћу речи и израза које су научили на претходним часовима опишу своју омиљену личност, утврђивање писања неправилних глагола   **Васпитни:**   * навикавати ученике да примене научене придеве у опису својих другова и наставника   **Функционални:**   * развијање способности ученика да опишу личности што прецизније, увежбавање компетенције писања | | | |
| Облик рада: | Фронтални, индивидуални, групни, рад у паровима | | | |
| Наставне методе: | Аудио-визуелна, текстуална, демонстративна, метод писања, метода практичне активности | | | |
| Наставна средства: | Уџбеник, радна свеска, картице, слике, часописи, цд плејер, табла, маркер/креда | | | |
| Корелација са другим предметима: | Енглески језик, српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (5 минута) | **Уџбеник, страна 27, 3. задатак**  Наставник замоли ученике да отворе уџбенике на страни 29. Наставник ће представити неколико славних личности, чиме се баве, када и где су рођени. Након тога ће ученици читати исте сегменте. Сви ученици учествују у активности.  Наставник захтева од неколико ученика да се подсетe бројева, од 1 до 20 и десетица, као и помоћног глагола *être,* који ће неко од ученика написати на табли. | | | |
| **Главни део:**  (35 минута) | На претходном часу наставник је за домаћи задатак задао ученицима да науче песмицу о бројевима. Сада наставник даје ученицима копије са одштампаном песмицом са рупама.  Задатак ученика је док неко рецитује , да други попуњавају речима та празна поља. То је уједно добра вежба и за оне који нису научили песмицу.  С обзиром на то да су ученици учили неке главне одлике личности, боју косе, очију, наставник им задаје задатак да опишу личност само оним изразима које су учили.  Наставник ученицима увек говори да реченице треба на почетном нивоу да буду што краће, како би биле разумљиве.  При том треба да су добро савладали презент глагола *être, avoir,* описне придеве, као и слагање придева у роду и броју са именицом уз коју стоје. Сваки ученик ће читати свој рад, наставник ће заједно са ученицима дискутовати о личностима, грешкама.  Уколико се појаве грешке у радовима ученика, наставник ће замолити ученика да прочита још једном свој рад, зауставиће га тамо где је грешка и замолити ученике да сами уоче грешку и да је исправе.  Очекује се да ће ученици представљати популарне личности као што су Новак Ђоковић, Владо Георгијев, Џастин Бибер итд.  Након тога, наставник зада задатке на табли у којима се захтева употреба презента глагола *avoir* и *être:*   * *Nicolas et moi, nous \_\_\_\_\_\_\_\_\_\_\_\_\_\_\_\_ les champions de ski.* * *Tu \_\_\_\_\_\_\_\_\_\_\_\_\_ quel âge?* * *Ells \_\_\_\_\_\_\_\_\_\_ en quelle classe?* * *Est –ce que vous \_\_\_\_\_\_\_\_\_\_\_ le temps libre?* * *Il \_\_\_\_\_\_\_\_ comment ton papa?* * *Ils \_\_\_\_\_\_\_\_\_\_\_ mal aux pieds.* * *Ma soeur \_\_\_\_\_\_\_ faim, et moi, j`\_\_\_\_\_\_\_\_ soif.* * *Qui \_\_\_\_ -ce?* * *C`\_\_\_\_\_\_\_ mon ami Michel.* | | | |
| **Завршни део:**  (5минута) | Да би се одржала динамика часа наставник позива једног ученика да изађе испред табле. Објашњава му да треба да се представи као неки други ученик или наставник, а ученици треба да погоде о коме је реч.  Ученицима ће се ова игра веома свидети, јер ће кроз игру и смех обнављати све оно сто су научили о опису једне личности на претходним часовима. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |