|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 5. разред основне школе** | | | | |
| УЏБЕНИК: **Nouveau Pixel 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 54** | | ОДЕЉЕЊЕ**: V** | | ДАТУМ**:** |
| Наставна тема: | **UNITÉ 5**  **LA VILLE** | | | |
| Наставна јединица: | **Civilisation: Parler de sa ville** | | | |
| Тип часа: | Обрада | | | |
| Циљ часа: | Оспособљавање ученика да напише краћи састав о свом граду | | | |
| Образовни и васпитни задаци: | **Образовни**:  - усвајање нових речи и израза  **Васпитни**:  - упознавање других градова и њихових знаменитости  **Функционални:**  - оспособљавање ученика да напишу кратак састав о свом граду | | | |
| Облик рада: | Фронтални, индивидуални, групни, рад у паровима | | | |
| Наставне методе: | Аудио-визуелна, текстуална, демонстративна, метод писања, метода практичне активности | | | |
| Наставна средства: | Уџбеник, радна свеска, картице, слике, часописи, цд плејер, табла, маркер/креда | | | |
| Корелација са другим предметима: | Енглески језик, српски језик, географија | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| Уводни део:  (5 минута) | Наставник позове ученике да дискутују на тему земаља у које би волели да оду. Имена земаља исписује на табли, а ученици у својим свескама. Наставник пита ученике да ли знају који су главни градови тих земаља. Ово је увод у оно о чему ће се говорити на часу, а то је тема града, уопште градова. | | | |
| Главни део:  (35 минута) | **Уџбеник, страна 64, 1. задатак**  Наставник позове ученике да отворе уџбенике на 64. страни. Он чита поруке са форума које су оставила деца из Канаде, Белгије, Сенегала. Наставник такође објашњава ученицима који су симболи одређене државе што представља интеркултуру. Тако, на пример, Канада: јаворов сируп, олимпијски стадион; Белгија: музеј стрипа; Сенегал: споменик афричке Ренесансе као и то да је Сенегал колевка Франкофоније.  Уколико је потребно, наставник чита два пута. Исписује непознате речи на табли, а ученици у своје речнике:   * *Dynamique adj.* * *Le jardin botanique* * *Le stade olympique* * *Le quartier des affaires* * *Le gratte ciel* * *Les cabanes à sucre* * *Récolter v.* * *Le sirop d’érable* * *La capital* * *Fantastique adj.* * *La merveille* * *Le musée* * *La bande dessinée* * *Le sens de l’humour* * *La statue* * *L’île n.m.* * *L’esclavage n.m.* * *Le bâtiment ancient* * *Gigantesque adj.* * *Le monument*   Ученици читају текст, наставник се труди да сваки ученик учествује на часу.  Наставник замоли ученике да у својим свескама саставе по пет реченица о томе шта воле у свом граду, шта је карактеристично за њихов град, шта прво туристи треба да посете и сл. Ученици раде у пару, а приликом израде задатка могу се служити речником.  Ученици имају око 10-ак минута за израду задатка, након чега читају своје радове. Наставник се труди да их не исправља при свакој граматичкој грешки, јер циљ задатка није вежбање граматике већ одговор на задату тему. | | | |
| Завршни део:  (5 минута) | **Уџбеник, страна 65, 2. задатак**  Наставник позове ученике да отворе уџбенике на 65. страни. Ученици посматрају фотографије на тој страници, покушавају да повежу фотографију са градом. Наставник им помаже приликом препознавања.  За домаћи задатак, наставник задаје ученицима 3. задатак у радној свесци, на страни 52. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |